ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 103.5 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 10.85 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,03,53,51,045
|
|
બાકી ઉપલબ્ધ
|
|
10,85,69,250
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 103.5 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 10.85 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 140
વિદેશ મંત્રાલય
કેન્દ્રીય મંત્રીમંડળે ભારતના G20 પ્રમુખપદ અને G20 સચિવાલયની સ્થાપના અને સ્ટાફિંગ માટેની તૈયારીઓને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે G20 સચિવાલયની સ્થાપના અને તેના રિપોર્ટિંગ માળખાને મંજૂરી આપી છે, જે સમગ્ર નીતિગત નિર્ણયોના અમલીકરણ અને ભારતની આગામી G20 પ્રેસિડન્સીના સંચાલન માટે જરૂરી વ્યવસ્થાઓ માટે જવાબદાર હશે.
ભારત 1 ડિસેમ્બર 2022 થી 30 નવેમ્બર 2023 સુધી G20નું પ્રમુખપદ સંભાળશે, જે 2023 માં ભારતમાં G20 સમિટ સાથે સમાપ્ત થશે. G20 એ આંતરરાષ્ટ્રીય આર્થિક સહયોગ માટેનું અગ્રણી મંચ છે જે વૈશ્વિક આર્થિક શાસનમાં મહત્વપૂર્ણ ભૂમિકા ભજવે છે.
પ્રેક્ટિસ મુજબ, ભારતની G20 પ્રેસિડેન્સીના વાસ્તવિક / જ્ઞાન / સામગ્રી, ટેકનિકલ, મીડિયા, સુરક્ષા અને લોજિસ્ટિકલ પાસાઓને લગતા કામને નિયંત્રિત કરવા માટે G20 સચિવાલયની સ્થાપના કરવામાં આવી રહી છે. તે વિદેશ મંત્રાલય, નાણા મંત્રાલય અને અન્ય સંબંધિત મંત્રાલયો/વિભાગો અને ડોમેન જ્ઞાન નિષ્ણાતોના અધિકારીઓ અને કર્મચારીઓ દ્વારા સંચાલિત કરવામાં આવશે. સચિવાલય ફેબ્રુઆરી 2024 સુધી કાર્યરત રહેશે.
સચિવાલયને પ્રધાનમંત્રીની આગેવાની હેઠળની સર્વોચ્ચ સમિતિ દ્વારા માર્ગદર્શન આપવામાં આવશે, અને તેમાં નાણાં પ્રધાન, ગૃહ મંત્રી, વિદેશ મંત્રીઅને G20 શેરપા (વાણિજ્ય અને ઉદ્યોગ, કાપડ, ગ્રાહક બાબતો, ખાદ્ય અને જાહેર વિતરણ મંત્રી સામેલ છે. ભારતના G20 પ્રેસિડેન્સી માટે. વધુમાં, તમામ G20 તૈયારીઓની દેખરેખ રાખવા અને સર્વોચ્ચ સમિતિને રિપોર્ટ કરવા માટે એક સંકલન સમિતિની પણ રચના કરવામાં આવશે. G20 સચિવાલય બહુપક્ષીય મંચ પર વૈશ્વિક મુદ્દાઓ પર ભારતના નેતૃત્વ માટે જ્ઞાન અને કુશળતા સહિત લાંબા ગાળાની ક્ષમતા નિર્માણને સક્ષમ કરશે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 1113
માહિતી અને પ્રસારણ મંત્રાલય
ભારત સતત ત્રીજી મુદત માટે એશિયા-પેસિફિક ઇન્સ્ટિટ્યૂટ ફોર બ્રોડકાસ્ટિંગ ડેવલપમેન્ટ ના પ્રમુખ તરીકે પુનઃપસંદ થયું
એક અભૂતપૂર્વ ઘટનાક્રમમાં, જ્યાં ભારતે 2018થી 2021 અને 2021 - 2023 સુધી એશિયા- પેસિફિક ઇન્સ્ટિટ્યૂટ ફોર બ્રોડકાસ્ટિંગ ડેવલપમેન્ટ  જનરલ કોન્ફરન્સ ના પ્રમુખ તરીકે બે ટર્મ સુધી સેવા આપી હતી, ભારતને પ્રતિષ્ઠિત આંતરરાષ્ટ્રીય સંગઠનનું નેતૃત્વ કરવા માટે સતત ત્રીજી મુદત માટે એઆઈબીડી જીસીના પ્રમુખ તરીકે ચૂંટવામાં આવ્યું છે.
ઉપરોક્ત સિદ્ધિ પર, માહિતી અને પ્રસારણ મંત્રાલયના સચિવે જણાવ્યું હતું કે એઆઈબીડીના ઇતિહાસમાં આ સીમાચિહ્નરૂપ પ્રથમ વખત બન્યું છે, જે 50 વર્ષ જૂનું સંગઠન છે અને આ એશિયા પેસિફિક અને વિશ્વના પ્રસારણ સંગઠનોનો ભારત પરનો વિશ્વાસ દર્શાવે છે અને ભારત - માર્ગ બતાવી શકે છે, પ્રસારણનું નવું મૂલ્ય પ્રદાન કરવામાં માર્ગ તરફ દોરી જાય છે.
યુનેસ્કોના નેજા હેઠળ 1977માં સ્થપાયેલી એઆઇબીડી એક વિશિષ્ટ પ્રાદેશિક આંતર-સરકારી સંસ્થા છે, જે હાલમાં 44 દેશોમાંથી 92 સભ્ય સંગઠનો ધરાવે છે, જેમાં 26 સરકારી સભ્યો નો સમાવેશ થાય છે, જેનું પ્રતિનિધિત્વ 48 બ્રોડકાસ્ટિંગ ઓથોરિટીઝ અને બ્રોડકાસ્ટર્સ દ્વારા કરવામાં આવે છે, અને 44 એફિલિએટ્સ  છે, જેમાંથી 28 દેશો અને એશિયા, પેસિફિક, યુરોપ, આફ્રિકા, આરબ સ્ટેટ્સ અને ઉત્તર અમેરિકાના પ્રદેશો દ્વારા પ્રતિનિધિત્વ કરે છે. ભારત એઆઈબીડીના સ્થાપક સભ્યોમાંનું એક છે અને પ્રસાર ભારતી, ભારતનું જાહેર સેવા પ્રસારણકર્તા એઆઈબીડી ખાતે ભારત સરકારના માહિતી અને પ્રસારણ મંત્રાલયની પ્રતિનિધિ સંસ્થા છે.
એશિયા-પેસિફિક ઇન્સ્ટિટ્યૂટ ફોર બ્રોડકાસ્ટિંગ ડેવલપમેન્ટ ની 21મી જનરલ કોન્ફરન્સ એન્ડ એસોસિએટેડ મીટિંગ્સ 2023 ની અધ્યક્ષતા તેના સીઇઓ શ્રી ગૌરવ દ્વિવેદી, સીઇઓ પ્રસાર ભારતીએ કરી હતી અને 02-04 ઓક્ટોબર, 2023 સુધી મોરેશિયસના પોર્ટ લૂઇસમાં સફળતાપૂર્વક સંપન્ન થઈ હતી. આ બે દિવસીય સંમેલનમાં નીતિ અને સંસાધન વિકાસ મારફતે એશિયા-પેસિફિક પ્રદેશમાં વાઇબ્રન્ટ અને સુસંગત ઇલેક્ટ્રોનિક મીડિયા વાતાવરણ હાંસલ કરવાની જવાબદારી સુપરત કરવામાં આવી છે.
આંતરરાષ્ટ્રીય બ્રોડકાસ્ટિંગ ઇન્સ્ટિટ્યૂટમાં આ પ્રકારનું પ્રતિષ્ઠિત પદ સંભાળવું એ ભારત અને પ્રસાર ભારતીમાં આંતરરાષ્ટ્રીય મીડિયાના મજબૂત વિશ્વાસને પ્રતિબિંબિત કરે છે એટલું જ નહીં, પરંતુ પ્રસારણના ક્ષેત્રમાં વ્યૂહાત્મક રીતે વધુ સીમાચિહ્નો હાંસલ કરવા માટે ભારત માટે પાયો પણ નાખે છે.
CB/GP/JD
(Visitor Counter : 46
પ્રધાનમંત્રીનું કાર્યાલય
ભારતની COVAXINને ઓસ્ટ્રેલિયાની માન્યતા બદલ પ્રધાનમંત્રીએ મહામહિમ સ્કોટ મોરિસનનો આભાર માન્યો
પ્રધાનમંત્રી શ્રી નરેન્દ્ર મોદીએ ભારતની કોવેક્સિનને ઓસ્ટ્રેલિયા દ્વારા માન્યતા આપવા બદલ ઓસ્ટ્રેલિયાના પ્રધાનમંત્રી મહામહિમ સ્કોટ મોરિસનનો આભાર માન્યો છે.
એક ટ્વિટમાં, પ્રધાનમંત્રીએ કહ્યું;
"હું મારા પ્રિય મિત્ર @ScottMorrisonMPનો ઓસ્ટ્રેલિયા દ્વારા ભારતની COVAXINને માન્યતા આપવા બદલ આભાર માનું છું. તે 🇮🇳 અને 🇦🇺 વચ્ચેની પોસ્ટ-COVID ભાગીદારીમાં એક મહત્વપૂર્ણ પગલું છે."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ભારતીય ફૂટબોલ ખેલાડી, સુનીલ છેત્રીને ત્રીજા સૌથી વધુ સ્કોર કરનાર સક્રિય પુરૂષ આંતરરાષ્ટ્રીય ખેલાડી તરીકે માન્યતા મળવા બદલ ખુશી વ્યક્ત કરી
પ્રધાનમંત્રી શ્રી નરેન્દ્ર મોદીએ ભારતીય ફૂટબોલ ખેલાડી સુનીલ છેત્રીને ત્રીજા સૌથી વધુ સ્કોર કરનાર સક્રિય પુરુષ આંતરરાષ્ટ્રીય ખેલાડી તરીકે માન્યતા મળવા બદલ ખુશી વ્યક્ત કરી છે.
FIFA વર્લ્ડ કપના ટ્વીટનો જવાબ આપતાં પ્રધાનમંત્રીએ ટ્વીટ કર્યું;
"શાબાશ સુનીલ છેત્રી! આ ચોક્કસપણે ભારતમાં ફૂટબોલની લોકપ્રિયતાને વેગ આપશે. @chetrisunil11 ⚽️ 🇮🇳"
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ કોમનવેલ્થ ગેમ્સ 2022માં મહિલા જુડોમાં સિલ્વર મેડલ જીતવા બદલ શુશીલા દેવી લિકમાબામને અભિનંદન
પ્રધાનમંત્રી શ્રી નરેન્દ્ર મોદીએ બર્મિંગહામમાં કોમનવેલ્થ ગેમ્સ 2022માં મહિલા જુડોમાં સિલ્વર મેડલ જીતવા બદલ શુશીલા દેવી લિકમાબામને અભિનંદન પાઠવ્યા છે.
એક ટ્વીટમાં, પ્રધાનમંત્રી શ્રીએ કહ્યું;
"શુશીલા દેવી લિકમાબામના અસાધારણ પ્રદર્શનથી ખુશી. સિલ્વર મેડલ જીતવા બદલ તેણીને અભિનંદન. તેણીએ નોંધપાત્ર કૌશલ્ય અને લવચિકતા દર્શાવી છે. તેણીના ભાવિ પ્રયાસો માટે શુભેચ્છાઓ."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મહિલા અને બાળ વિકાસ મંત્રાલય
મહિલા અને બાળ વિકાસ મંત્રાલયે નારી શક્તિ પુરસ્કાર-2021 માટે નામાંકન આમંત્રિત કર્યા છે
મહિલાઓના આર્થિક અને સામાજિક સશક્તીકરણના ક્ષેત્રોમાં ઉત્કૃષ્ટ કાર્યને ઓળખવા પુરસ્કારો
ઓનલાઈન અરજીઓ/નોમિનેશન્સ 31મી જાન્યુઆરી, 2022 સુધી ખુલ્લી છે
મહિલા અને બાળ વિકાસ મંત્રાલયે નારી શક્તિ પુરસ્કાર-2021 માટે નામાંકન આમંત્રિત કર્યા છે. અરજીઓ/નોમિનેશન માત્ર ઓનલાઈન મોડ દ્વારા જ સ્વીકારવામાં આવશે અને www.awards.gov.in પોર્ટલ પર ફાઇલ કરી શકાશે. 31મી જાન્યુઆરી, 2022 સુધી પ્રાપ્ત થયેલ તમામ અરજીઓ/નોમિનેશન વર્ષ 2021 માટે નારી શક્તિ પુરસ્કાર માટે ધ્યાનમાં લેવામાં આવશે.
આ પુરસ્કારો મહિલાઓના આર્થિક અને સામાજિક સશક્તીકરણના ક્ષેત્રોમાં ઉત્કૃષ્ટ કાર્યને ઓળખ આપે છે. નારી શક્તિ પુરસ્કાર-2021 આંતરરાષ્ટ્રીય મહિલા દિવસ એટલે કે 8મી માર્ચ, 2022ના રોજ મહિલા અને બાળ વિકાસ મંત્રાલય દ્વારા એનાયત કરવામાં આવશે.
નારી શક્તિ પુરસ્કાર માટે પાત્રતા માપદંડો અને અન્ય વિગતો સંબંધિત માર્ગદર્શિકા https://wcd.nic.in/acts/guidelines-nari-shakti-puraskar-2021-onwards પર ઉપલબ્ધ છે.
મહિલા અને બાળ વિકાસ મંત્રાલય દર વર્ષે વ્યક્તિઓ અને સંસ્થાઓને મહિલા સશક્તીકરણ, ખાસ કરીને નબળા અને હાંસિયામાં ધકેલાઈ ગયેલી મહિલાઓ માટે તેમની સેવાની માન્યતામાં નારી શક્તિ પુરસ્કાર એનાયત કરે છે. એવોર્ડમાં પ્રમાણપત્ર અને પુરસ્કાર દીઠ બે લાખ રૂપિયાની રોકડ રકમ આપવામાં આવે છે.
પુરસ્કારો તમામ વ્યક્તિઓ અને સંસ્થાઓ માટે ખુલ્લા છે. પુરસ્કારોની મહત્તમ સંખ્યા  15 હોઈ શકે છે. જો કે, મહિલા અને બાળ વિકાસ મંત્રીની અધ્યક્ષતાવાળી પસંદગી સમિતિની વિવેકબુદ્ધિથી આ મહત્તમ સંખ્યામાં કોઈપણ છૂટછાટની મંજૂરી આપવામાં આવી શકે છે.
પુરસ્કારો માટે સ્વ-નોમિનેશન અને ભલામણો પણ ધ્યાનમાં લેવામાં આવે છે. પસંદગી સમિતિ, પૂરતા સમર્થન સાથે, પુરસ્કાર માટે વ્યક્તિગત/સંસ્થાની ભલામણ પણ કરી શકે છે.
મહિલા અને બાળ વિકાસ મંત્રાલયના સંયુક્ત સચિવ સ્તરના અધિકારીની આગેવાની હેઠળની સ્ક્રિનિંગ કમિટી, પુરસ્કારો માટે અરજી કરેલ/ભલામણ કરેલ સંસ્થાઓ અને વ્યક્તિઓની સિદ્ધિઓને ધ્યાનમાં લઈને પુરસ્કારો માટે મળેલા નામાંકનોની ચકાસણી કરશે અને ટૂંકી યાદી બનાવશે. પુરસ્કાર વિજેતાઓની અંતિમ પસંદગી સ્ક્રીનીંગ કમિટીની ભલામણોના આધારે કેન્દ્રીય મહિલા અને બાળ વિકાસ મંત્રીની અધ્યક્ષતાવાળી પસંદગી સમિતિ દ્વારા કરવામાં આવે છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 298
પ્રધાનમંત્રીનું કાર્યાલય
પ્રધાનમંત્રીએ વારાણસીમાં બનારસ હિન્દૂ વિશ્વવિદ્યાલયની મુલાકાત લીધી
મદન મોહન માલવીયની પ્રતિમાનું અનાવરણ કર્યું તથા અનેક પરિયોજનાઓનું ઉદઘાટન કર્યું
પ્રધાનમંત્રી શ્રી નરેન્દ્ર મોદીએ આજે વારાણસીમાં બનારસ હિન્દૂ વિશ્વવિદ્યાલયની મુલાકાત લીધી હતી. તેમણે વારણસીનાં ઘાટ પર ભીંતચિત્રોની સાથે પંડિત મદન મોહન માલવીયની પ્રતિમાનું અનાવરણ કર્યું. શ્રી મોદીએ પંડિત મદન મોહન માલવીયની પ્રતિમા પર પુષ્પાંજલિ અર્પણ કરી હતી. ઉત્તરપ્રદેશના રાજ્યપાલ શ્રી રામ નાઈક, ઉત્તરપ્રદેશના મુખ્યમંત્રી શ્રી યોગી આદિત્યનાથ તથા અન્ય મહાનુભાવો પણ આ પ્રસંગે ઉપસ્થિત હતા.
તેમણે પંડિત મહન મોહન માલવીય કેન્સર હોસ્પિટલ તથા ભાભા કેન્સર હોસ્પિટલ લહરતારાનું ઉદઘાટન કર્યું હતું. આ હોસ્પિટલો ઉત્તરપ્રદેશ અને આસપાસના રાજ્યો મધ્યપ્રદેશ, છત્તીસગઢ, ઝારખંડ અને બિહારના દરદીઓને ઉત્તમ સારવાર પૂરી પાડશે.
પ્રધાનમંત્રીએ ઉચ્ચ ટેકનોલોજીયુક્ત પહેલા નવા ભાભાટ્રોનનું લોકાર્પણ કર્યું.
તેમણે ડે-કેર યૂનિટ તથા ઓપીડીની મુલાકાત લીધી અને દરદીઓની સાથે વાતચીત કરી હતી.
પ્રધાનમંત્રીએ PMJAY - આયુષ્માન ભારતના લાભાર્થીઓ સાથે પણ વાતચીત કરી હતી.
NP/J.Khunt/GP/RP
(Visitor Counter : 149
પ્રધાનમંત્રીનું કાર્યાલય
પ્રધાનમંત્રીની અધ્યક્ષતામાં કેન્દ્રીય હિંદી સમિતિની 31મી બેઠક સંપન્ન થઈ
પ્રધાનમંત્રી શ્રી નરેન્દ્ર મોદીની અધ્યક્ષતામાં આજે નવી દિલ્હીમાં કેન્દ્રીય હિંદી સમિતિની 31મી બેઠક યોજાઈ હતી.
પ્રધાનમંત્રીએ પોતાનાં સંબોધનમાં સમિતિનાં તમામ સભ્યોને રચનાત્મક અને વ્યવહારિક સૂચનો આપવા બદલ અભિનંદન પાઠવ્યા હતાં.
તેમણે ભારપૂર્વક જણાવ્યું હતું કે, હિંદી ભાષાનો પ્રસાર સામાન્ય બોલચાલની ભાષામાં જ થવો જોઈએ તથા સરકારી કામકાજમાં પણ ક્લિષ્ટ તકનીકી શબ્દોનો ઉપયોગ ઓછામાં ઓછો થવો જોઈએ. સરકારી અને સામાજિક હિંદી વચ્ચે અંતર ઘટાડવાની જરૂરિયાત પર ભાર મૂકતા પ્રધાનમંત્રીએ જણાવ્યું હતું કે, શૈક્ષણિક સંસ્થાઓ આ અભિયાનનું નેતૃત્વ કરી શકે છે.
વિશ્વભરમાં પોતાનાં અનુભવોની ચર્ચા કરીને પ્રધાનમંત્રીએ તમામ સભ્યોને આશ્વાસન આપ્યું હતું કે, આપણે હિંદી સહિત તમામ ભારતીય ભાષાઓનાં માધ્યમથી સંપૂર્ણ દુનિયા સાથે જોડાઈ શકીએ છીએ.
આ પ્રકારે પ્રધાનમંત્રીએ જણાવ્યું હતું કે, આપણે તમિલ જેવી વિશ્વની પ્રાચીન ભારતીય ભાષાઓ પર ગર્વ કરીએ છીએ. તેમણે એમ પણ જણાવ્યું હતું કે, દેશની તમામ ભાષાઓ હિંદીને પણ સમૃદ્ધ કરી શકે છે. આ સંબંધમાં પ્રધાનમંત્રીએ સરકારની ‘એક ભારત, શ્રેષ્ઠ ભારત’ પહેલનો પણ ઉલ્લેખ કર્યો હતો.
આ અગાઉ ગૃહમંત્રી શ્રી રાજનાથ સિંહના સ્વાગત સંબોધન બાદ સચિવ એ કાર્યસૂચીને અનુરૂપ વિવિધ વિષયો પર અત્યાર સુધી થયેલી પ્રગતિની સમીક્ષા પ્રસ્તુત કરી હતી. વિવિધ સભ્યોએ આ મુદ્દાઓ પર અને હિંદી ભાષાનાં પ્રચાર-પ્રસાર સાથે સંબંધિત અન્ય મુદ્દાઓ પર પોતાનાં વિચારો વ્યક્ત કર્યા હતાં.
આ પ્રસંગે પ્રધાનમંત્રી નરેન્દ્ર મોદીએ કેન્દ્રીય હિંદી નિર્દેશાલય દ્વારા પ્રકાશિત ગુજરાતી-હિંદી કોષનું વિમોચન પણ કર્યું હતું.
લગભગ બે કલાક ચાલેલી આ બેઠકમાં કેન્દ્ર સરકારનાં વરિષ્ઠ મંત્રીઓ, અરુણાચલ પ્રદેશ, હિમાચલ પ્રદેશ અને ગુજરાતનાં મુખ્યમંત્રી તથા સમિતિનાં અન્ય સભ્યોએ ભાગ લીધો હતો.
(Visitor Counter : 107
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 137.67 કરોડ લોકોને રસી આપવામાં આવી
- ભારતમાં સક્રિય કેસનું ભારણ 82,267 થયું, 572 દિવસમાં સૌથી ઓછું
- સક્રિય કેસ કુલ કેસનાં 1% કરતા ઓછા છે, હાલમાં 0.24% છે, માર્ચ 2020 પછી સૌથી ઓછા
- સાજા થવાનો દર હાલમાં 98.39% નોંધાયો, માર્ચ 2020થી સૌથી વધુ
- છેલ્લા 24 કલાકમાં 8,077 દર્દીઓ સાજા થયા, કુલ વધીને 3,41,87,017 દર્દીઓ સાજા થયા
- છેલ્લા 24 કલાકમાં ભારતમાં 6,563 નવા કેસ નોંધાયા
- દૈનિક પોઝિટિવીટી દર 0.75% પહોંચ્યો, છેલ્લા 77 દિવસથી 2% કરતા ઓછો
- સાપ્તાહિક પોઝિટિવીટી દર છેલ્લા 36 દિવસથી 1% કરતા ઓછો થઈ ગયો છે, હાલમાં 0.60% છે
- કુલ 66.51 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
મંત્રીમંડળ
મંત્રીમંડળે કોરિયા અને ભારત વચ્ચેના સમજૂતી કરારોને મંજૂરી આપી
કોરિયાની કોરીયાઈ રાષ્ટ્રીય પોલિસ એજન્સી અને ભારતના ગૃહ મંત્રાલય વચ્ચે આંતરરાષ્ટ્રીય અપરાધ અને પોલિસ સહયોગ વિકસિત કરવા માટેનાં સમજૂતી કરાર પર હસ્તાક્ષર કરવાનો પ્રસ્તાવ મુકવામાં આવ્યો છે.
પ્રસ્તાવિત એમઓયુ ગુનાઓની અટકાયત અને તેને રોકવા માટે બંને દેશોની અસરકારકતા સુધારવા પર કેન્દ્રીત છે. તેમાં આતંકવાદને લગતા અને આંતરરાષ્ટ્રીય અપરાધોનો સમાવેશ થાય છે. તેનો ઉદ્દેશ્ય બંને દેશોના ઈન્ટેલિજન્સ અધિકારીઓ અને કાયદાનું અમલિકરણ કરાવતી સંસ્થાઓ વચ્ચેના સહયોગને વધારવાનો પણ છે.
RP
(Visitor Counter : 76
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 89.74 કરોડ લોકોને રસી આપવામાં આવી
છેલ્લા 24 કલાકમાં 24,354 નવા કેસ
સક્રિય કેસ કુલ કેસનાં 1% કરતા ઓછા છે, હાલમાં 0.81% છે માર્ચ 2020 પછી સૌથી ઓછું
ભારતમાં સક્રિય કેસનું ભારણ 2,73,889 થયું, 197 દિવસમાં સૌથી ઓછું
સાજા થવાનો દર હાલમાં 97.86% નોંધાયો, માર્ચ 2020 પછી સૌથી વધુ
છેલ્લા 24 કલાકમાં 28,246 દર્દીઓ સાજા થયા, કુલ વધીને 3,30,68,599 દર્દીઓ સાજા થયા
સાપ્તાહિક પોઝિટિવીટી દર છેલ્લા 99 દિવસથી 3% કરતા ઓછો થઈ ગયો છે, હાલમાં 1.68% છે
દૈનિક પોઝિટિવીટી દર 1.70% પહોંચ્યો, છેલ્લા 33 દિવસથી 3% કરતા ઓછો
કુલ 57.19 કરોડ પરીક્ષણો કરવામાં આવ્યા
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 173
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અપડેટ
રાજ્યો/કેન્દ્રશાસિત પ્રદેશોને રસીના 29.35 કરોડથી વધુ ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશોની પાસે હજુ પણ રસીની 2.14 કરોડથી વધુ ડોઝ ઉપલબ્ધ છે
કોવિડ-19 રસીની વ્યાપક ઉપલબ્ધતા સાથે જોડાયેલ નવો તબક્કો ગઈકાલે શરૂ થયો. તપાસ, બીમારીની જાણકારી મેળવવી, ઉપચાર અને કોવિડ યોગ્ય વલણની સાથે સાથે મહામારીને રોકવા અને સંચાલન માટે રસીકરણ ભારત સરકારની વ્યાપક રણનીતિનો અભિન્ન સ્તંભ છે. કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. માનનીય પ્રધાનમંત્રી શ્રી નરેન્દ્ર મોદીએ 16 જાન્યુઆરી, 2021ના રોજ રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત કરી હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
રાષ્ટ્રવ્યાપી રસીકરણ અભિયાન અંતર્ગત ભારત સરકાર રાજ્યો અને કેન્દ્રશાસિત પ્રદેશોને નિઃશુલ્ક કોવિડ રસી ઉપલબ્ધ કરાવીને તેમની મદદ કરી રહી છે. સૌને રસી ઉપલબ્ધ કરાવવા અંગેના કોવિડ-19 રસીકરણ અભિયાનના નવા તબક્કા અંતર્ગત કેન્દ્ર સરકારે દેશમાં રસી ઉત્પાદકો દ્વારા ઉત્પાદિત 75 ટકા રસી ખરીદશે અને તેની રાજ્યો તથા કેન્દ્રશાસિત પ્રદેશોને  સપ્લાય કરશે.
ભારત સરકારે મફત કેટેગરી અને સીધી રાજ્ય પ્રાપ્તિ બંને કેટેગરી દ્વારા રાજ્યો/કેન્દ્રશાસિત પ્રદેશોને 29.35 કરોડ  થી વધુ રસી પૂરી પાડી છે.
તેમાંથી, બગાડ સહિતનો કુલ વપરાશ 27,20,14,523 રસી  થયો છે.
રાજ્યો/કેન્દ્રશાસિત પ્રદેશોમાં હજી પણ રસી આપવા માટે 2.14 કરોડ  થી વધુ કોવિડ રસી ઉપલબ્ધ છે.
ઉપરાંત 33,80,590 લાખથી વધુ રસીના ડોઝ પહોંચાડવામાં આવશે, જે આગામી 3 દિવસની અંદર રાજ્યો / કેન્દ્રશાસિત કેન્દ્રો દ્વારા પ્રાપ્ત કરવામાં આવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 6 જૂને નાણા અને કોર્પોરેટ બાબતોના મંત્રાલયોના આઇકોનિક સપ્તાહની ઉજવણીનું ઉદ્ઘાટન કરશે
પ્રધાનમંત્રી ક્રેડિટ લિંક્ડ સરકારી યોજનાઓ માટે રાષ્ટ્રીય પોર્ટલ લોન્ચ કરશે - જન સમર્થ પોર્ટલ
પ્રધાનમંત્રી શ્રી નરેન્દ્ર મોદી 6મી જૂન, 2022ના રોજ નવી દિલ્હીના વિજ્ઞાન ભવન ખાતે સવારે 10:30 વાગ્યે નાણા મંત્રાલય અને કોર્પોરેટ બાબતોના મંત્રાલયના આઇકોનિક સપ્તાહની ઉજવણીનું ઉદ્ઘાટન કરશે. આ સપ્તાહ 6 થી 11 જૂન, 2022 દરમિયાન ‘આઝાદી કા અમૃત મહોત્સવ’ ના ભાગ રૂપે ઉજવવામાં આવી રહ્યું છે.
પ્રધાનમંત્રી ક્રેડિટ લિંક્ડ સરકારી યોજનાઓ માટે રાષ્ટ્રીય પોર્ટલ લોન્ચ કરશે - જન સમર્થ પોર્ટલ. તે સરકારી ધિરાણ યોજનાઓને જોડતું વન-સ્ટોપ ડિજિટલ પોર્ટલ છે. તે તેના પ્રકારનું પ્રથમ પ્લેટફોર્મ છે જે લાભાર્થીઓને ધિરાણકર્તાઓ સાથે સીધું જોડે છે. જન સમર્થ પોર્ટલનો મુખ્ય હેતુ આસાન અને સરળ ડિજિટલ પ્રક્રિયાઓ દ્વારા માર્ગદર્શન આપીને અને તેમને યોગ્ય પ્રકારના સરકારી લાભો પ્રદાન કરીને વિવિધ ક્ષેત્રોની સમાવેશી વૃદ્ધિ અને વિકાસને પ્રોત્સાહિત કરવાનો છે. પોર્ટલ તમામ લિંક્ડ સ્કીમોના અંતથી અંત સુધી કવરેજની ખાતરી કરે છે.
પ્રધાનમંત્રી એક ડિજિટલ પ્રદર્શનનું ઉદ્ઘાટન કરશે જે છેલ્લાં આઠ વર્ષમાં બંને મંત્રાલયોની સફરને દર્શાવે છે. પ્રધાનમંત્રી ₹1, ₹2, ₹5, ₹10 અને ₹20ના સિક્કાની વિશેષ શ્રેણી પણ બહાર પાડશે. સિક્કાઓની આ વિશેષ શ્રેણીમાં AKAMના લોગોની થીમ હશે અને દૃષ્ટિહીન વ્યક્તિઓ પણ સરળતાથી ઓળખી શકશે.
આ કાર્યક્રમ દેશભરમાં 75 સ્થળોએ એકસાથે યોજવામાં આવશે અને દરેક સ્થાનને મુખ્ય સ્થળ સાથે વર્ચ્યુઅલ મોડ દ્વારા કનેક્ટ કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
શ્રમ અને રોજગાર મંત્રાલય
વર્ષ 2016ના પ્રધાનમંત્રી શ્રમ પુરસ્કાર જાહેર
50 શ્રમિકોને શ્રમ પુરસ્કાર એનાયત કરાશે
નવી દિલ્હી, 25-01-2018
સરકારે આજે  વર્ષ 2016 માટે પ્રધાનમંત્રી શ્રમ પુરસ્કારની જાહેરાત કરી છે. આ પુરસ્કાર વિભાગીય ઉપક્રમો, કેન્દ્ર અને રાજ્ય સરકારોના સાર્વજનિક ક્ષેત્રના ઉપક્રમો તથા ખાનગી ક્ષેત્રના એકમોમાં કાર્યરત 50 શ્રમિકોને અર્પણ કરાશે. આ પુરસ્કાર માટે એવા ઉપક્રમોની પસંદગી કરાય છે જેમાં 500 અથવા તેનાથી વધુ શ્રમિકો કાર્યરત હોય. જો કે આ વર્ષે અર્પણ કરાનારા શ્રમ પુરસ્કારોની કુલ સંખ્યા 32 છે, પરંતુ 3 મહિલાઓ સહિત 50 શ્રમિક આ પુરસ્કાર પ્રાપ્ત કરશે. આમાં સાર્વજનિક ક્ષેત્રના 34 શ્રમિકો અને ખાનગી ક્ષેત્રના 16 શ્રમિકો સામેલ છે.
શ્રમ પુરસ્કાર ચાર શ્રેણીમાં અર્પણ કરાય છે. જેમાં ‘શ્રમ રત્ન પુરસ્કાર’, ‘શ્રમ ભૂષણ પુરસ્કાર’,‘શ્રમ વીર/શ્રમ વીરાંગના’ અને ‘શ્રમ શ્રી/શ્રમદેવી પુરસ્કાર’નો સમાવેશ છે. આ વર્ષે પ્રતિષ્ઠિત શ્રમ રત્ન પુરસ્કાર માટે કોઈપણ નામાંકન પ્રાપ્ત થયું નથી. સેલ/ભેલ અને ટાટા સ્ટીલ લિમિટેડના 12 શ્રમિકોને શ્રમ ભૂષણ પુરસ્કાર આપવાની જાહેરાત કરાઈ છે, જે અંતર્ગત 1,00,000 રૂપિયા રોકડ પુરસ્કાર અને એક પદવી અપાય છે. નેવલ ડોકયાર્ડ, ઓર્ડિનન્સ ફેક્ટરી, રાષ્ટ્રીય ઈસ્પાત નિગમ, ટાટા સ્ટીલ, હિન્ડાલ્કો ઈન્ડસ્ટ્રીઝ, પારાદીપ ફોસ્ફેટ લિમિટેડ, બ્રહ્મોસ એર સ્પેસના 18 શ્રમિકો શ્રમ વીર/શ્રમ વીરાંગના પુરસ્કારના રૂપમાં 60 હજાર રૂપિયા રોકડ અને એક પદવી પ્રાપ્ત કરશે.
સિમેન્ટ કોર્પોરેશન ઓફ ઈન્ડિયા, નેવલ શિપ રિપેયર યાર્ડ, ટાટા મોટર, સૂરત લિગ્નાઇટ પાવર પ્લાન્ટ, લાર્સન એન્ડ ટ્રુબ્રો લિમિટેડ વગેરેના 20 શ્રમિકોને શ્રમ શ્રી/શ્રમ દેવી પુરસ્કારના રૂપમાં 40,000 રૂપિયા રોકડ અને એક પદવી અર્પણ કરાશે.
શ્રમ અને રોજગાર મંત્રાલય દર વર્ષે પ્રધાનમંત્રી શ્રમ પુરસ્કારની જાહેરાત કરે છે. આ પુરસ્કાર 500 અથવા તેનાથી વધુ સંખ્યાવાળા સાર્વજનિક ક્ષેત્રના ઉપક્રમો, કેન્દ્ર અને રાજ્ય સરકારના વિભાગીય ઉપક્રમો તથા ખાનગી ક્ષેત્રના એકમોમાંથી શ્રમિકોની પસંદગી કરીને તેમના અસાધારણ કાર્યો, નવીનીકરણ ક્ષમતા, ઉત્પાદન ક્ષેત્રમાં તેમનું ઉલ્લેખનીય યોગદાન અને શ્રેષ્ઠ સાહસ બતાવવા તથા સચેત રહેવા માટે અપાય છે.
પુરસ્કાર પ્રાપ્ત કરનાર વ્યક્તિઓની યાદી માટે અહીં ક્લીક કરો...
J.Khunt/GP
(Visitor Counter : 171
પ્રધાનમંત્રીનું કાર્યાલય
પ્રધાનમંત્રી વિવિધ સરકારી યોજનાઓના આદિવાસી લાભાર્થીઓ સાથેની વાતચીતનો વીડિયો શેર કર્યો
પ્રધાનમંત્રી શ્રી નરેન્દ્ર મોદીએ વિવિધ સરકારી યોજનાઓના આદિવાસી લાભાર્થીઓ સાથેની વાતચીતનો વીડિયો શેર કર્યો છે.
પ્રધાનમંત્રીએ ટ્વીટ કર્યું;
"વિવિધ સરકારી યોજનાઓના આદિવાસી લાભાર્થીઓ સાથે વાર્તાલાપ કર્યા પછી મને ખૂબ આનંદ થયો. છેલ્લાં કેટલાંક વર્ષોમાં, તેમની 'ઇઝ ઑફ લિવિંગ' વધારવામાં આવી છે.
જુઓ આ વિડિયો..."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ ઉત્તર પ્રદેશના ઝાંસીમાં જળ સંરક્ષણ અને ભૂગર્ભ જળ સ્તરમાં વધારો કરવાના પ્રયાસોની પ્રશંસા કરી
પ્રધાનમંત્રી શ્રી નરેન્દ્ર મોદીએ ઉત્તર પ્રદેશના ઝાંસીમાં જળ સંરક્ષણ અને અને ભૂગર્ભ જળ સ્તર વધારવા માટે લોકભાગીદારી દ્વારા કરવામાં આવતા પ્રયાસોની પ્રશંસા કરી છે. શ્રી મોદીએ આ ઉમદા કાર્યમાં સામેલ દરેકને અભિનંદન પણ પાઠવ્યા હતા.
લુપ્ત થઈ રહેલી નદીઓના પુનરુત્થાન અને મતવિસ્તારમાં વિવિધ અમૃત સરોવરોના નિર્માણ વિશેના ઝાંસીના સંસદસભ્યના એક્સ થ્રેડના જવાબમાં, પ્રધાનમંત્રીએ એક્સ પોસ્ટમાં કહ્યું;
“उत्तर प्रदेश के झांसी में जल संरक्षण और भूजल स्तर को बढ़ाने के लिए जनभागीदारी से हो रहे इन प्रयासों के परिणाम बेहद उत्साहवर्धक होने के साथ ही देशभर के लिए एक मिसाल हैं। इस नेक कार्य से जुड़े हर किसी को मेरी बहुत-बहुत बधाई!”
CB/GP/JD
(
પ્રધાનમંત્રીનું કાર્યાલય
કોરિયા પ્રજાસત્તાકના રાષ્ટ્રપતિ સાથે પ્રધાનમંત્રી શ્રીની મુલાકાત
પ્રધાનમંત્રી શ્રી નરેન્દ્ર મોદીએ, 10 સપ્ટેમ્બર 2023ના રોજ નવી દિલ્હીમાં G20 સમિટની સાથે સાથે કોરિયા પ્રજાસત્તાકના રાષ્ટ્રપતિ મહામહિમ શ્રીમાન યૂન સુક યેઓલ સાથે બેઠક યોજી હતી.
રાષ્ટ્રપતિ યુન સુક યેઓલે ભારતના G20 પ્રેસિડેન્સી માટે પ્રધાનમંત્રીને અભિનંદન પાઠવ્યા હતા. તેમણે ચંદ્રયાન મિશનની સફળતા માટે પ્રધાનમંત્રીને પણ અભિનંદન પાઠવ્યા હતા.
નેતાઓએ નોંધ્યું કે આ વર્ષે રાજદ્વારી સંબંધોની સ્થાપનાની 50મી વર્ષગાંઠ છે. તેઓએ દ્વિપક્ષીય વિશેષ વ્યૂહાત્મક ભાગીદારીના વિવિધ ક્ષેત્રો પર પ્રગતિની સમીક્ષા કરી, જેમાં વેપાર અને રોકાણ, સંરક્ષણ ઉત્પાદન, સેમિકન્ડક્ટર્સ અને EV બેટરી ટેકનોલોજીનો સમાવેશ થાય છે.
તેઓએ પ્રાદેશિક અને વૈશ્વિક મુદ્દાઓ પર પણ વિચારોનું આદાન પ્રદાન કર્યું.
CB/GP/JD
(
કેન્દ્રીય જાહેર સેવા આયોગ
માત્ર મહિલા ઉમેદવારો માટે નેશનલ ડિફેન્સ એકેડમી તથા નેવલ એકેડમીની પરીક્ષા , 2021 માટેના ઓનલાઈન અરજીના ફોર્મ માટે પોર્ટલ ખુલ્લુ મુકાયું
મહિલા ઉમેદવારોને નેશનલ ડિફેન્સ એકેડમી અને નેવલ એકેડમી પરીક્ષા , 2021માં સામેલ થવા દેવાના પોતાના વચગાળાના નિર્દેશને સંબંધિત તા. 18/08/2021ના કુશ કાર્લા વિ. યુઓઆઈ એન્ડ અધર્સ દ્વારા ફાઈલ કરાયેલી અરજી WP . નં. 1416/2020 સંબંધિત સુપ્રીમ કોર્ટના આદેશ અનુસાર યુનિયન પબ્લિક સર્વિસ કમિશન દ્વારા માત્ર અપરિણીત મહિલા ઉમેદવારો અરજી કરી શકે એ માટે અરજી માટે પોતાની વેબસાઈટ  પર ઓનલાઈન પોર્ટલ ખોલવાનો નિર્ણય લીધો છે જેથી અપરિણીત મહિલા ઉમેદવારોને માત્ર નોટિસ નં. 10/2021નું શુદ્ધિપત્રક જારી કરીને આ નોટિસ 09/06/2021ના રોજ પ્રકાશિત થઈ હતી કે જેનાથી અપરિણીત મહિલા ઉમેદવારો તેના દ્વારા અરજી કરવા સક્ષમ બની શકે.
ઉક્ત શુદ્ધિપત્ર કમિશનની વેબસાઈટ  પર ઉપલબ્ધ છે. મહિલા ઉમેદવારો માટે એપ્લિકેશન વિન્ડો 24.09.2021થી 08.10.2021  ખુલ્લી રહેશે.
SD/GP/JD
(Visitor Counter : 192
સંરક્ષણ મંત્રાલય
કોવિડ-19 આઇસોલેશન વોર્ડ માટે ઓર્ડનન્સ ફેક્ટરી બોર્ડે 285 બેડની વ્યવસ્થા કરી
ઓર્ડનન્સ ફેક્ટરી બોર્ડ એ કોરોનાવાયરસ  કેસોની સારવાર કરતા આઇસોલેશન વોર્ડ માટે 285 બેડની વ્યવસ્થા કરી છે. જબલપુરની વ્હિકલ ફેક્ટરીમાં હોસ્પિટલોમાં 40 બેડ, ઇશાપોરમાં મેટલ અને સ્ટીલની એમ બંને ફેક્ટરીમાં, કોસ્સીપોરમાં ગન અને શેલ ફેક્ટરી, ખડકીમાં એમ્યુનિએશન ફેક્ટરી, કાનપુરમાં ઓર્ડનન્સ ફેક્ટરી, ખમારિયામાં ઓર્ડનન્સ ફેક્ટરી, અંબાઝરીમાં ઓર્ડનન્સ ફેક્ટરીમાં 30-30 બેડ, અંબરનાથમાં ઓર્ડનન્સ ફેક્ટરીમાં 25 બેડ તથા અવાડીમાં હેવી વ્હિકલ ફેક્ટરી અને મેડકમાં ઓર્ડનન્સ ફેક્ટરીમાં 20-20 બેડની વ્યવસ્થા કરવામાં આવી છે.
ઓએફબી હોસ્પિટલોમાં આઇસોલેશન વોર્ડ સ્થાપિત કરવામાં આવ્યાં છે અને એટલી જ સંખ્યામાં બેડ ઊભા કરવામાં આવ્યાં છે. આ કામગીરી આરોગ્ય અને પરિવાર કલ્યાણ મંત્રાલય ની સૂચનાઓ મુજબ ઓએફબીના ચેરમેને કરી છે, જેની સૂચના મંત્રીમંડળના સચિવની બેઠકમાં આપવામાં આવી હતી. ઓએફબી એમઓએચએફડબલ્યુ અંતર્ગત સરકારી સાહસ એચએલએલ લાઇફકેર લિમિટેડ એ આપેલા ઓર્ડર મુજબ, વ્યક્તિગત સુરક્ષા ઉપકરણ અને ફેસ માસ્કનું નિર્માણ કરવા પણ પ્રયાસરત છે.
RP
(Visitor Counter : 138
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 192.67 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 14,971 થયું
સક્રિય કેસનું ભારણ હાલમાં 0.03% છે
સાજા થવાનો દર હાલમાં 98.75% નોંધાયો
છેલ્લા 24 કલાકમાં 1,977 દર્દીઓ સાજા થયા, કુલ વધીને 4,26,02,714 દર્દીઓ સાજા થયા
છેલ્લા 24 કલાકમાં ભારતમાં 2,124 નવા કેસ નોંધાયા
દૈનિક પોઝિટિવીટી દર 0.46% પહોંચ્યો
સાપ્તાહિક પોઝિટિવીટી દર હાલમાં 0.49% છે
કુલ 84.79 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,58,924 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 158